શીર્ષક: "મારા 13 વર્ષના દીકરાએ ઠંડે કલેજે મારી દીકરીની હત્યા કરી નાખી"\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
10 વર્ષનો પારિસ અને બે વર્ષની એલા

તેમની માતાએ ટેક્સાસમાં તેમના નિવાસસ્થાને જ તેના પિતાને ગોળી મારી દીધી. જોકે, બાદમાં તેઓ નિર્દોષ છૂટી ગયાં હતાં.

ચૅરિટી કિશોરી તરીકે સારા વિદ્યાર્થિની અને સારા ઍથ્લીટ પણ હતાં.

જોકે, તેઓ માનસિક બીમારીથી પીડાવા લાગ્યાં હતાં અને ડ્રગ્સ લેવાના આદી થઈ ગયાં હતાં.

તેઓ 18 વર્ષનાં થયાં ત્યારે તેમણે વ્યસન છોડવા સારવાર લીધી હતી અને તેમની લત છૂટી પણ ગઈ હતી.

પોતાની આસપાસના પર્યવારણ સાથે મનુષ્ય કેવી રીતે વર્તે છે તે હ્યુમન ઇકોલૉજીનો અભ્યાસ કરવા માટે, ચૅરિટીએ યુનિવર્સિટીમાં ઍડમિશન લીધું હતું.

ચૅરિટીએ કહ્યું, "મને યાદ છે કે મને હંમેશાં એમાં રસ પડતો કે લોકો કેવી રીતે વર્તે છે. લોકોને પ્રેરતું પરિબળ કયું છે તે શોધવું મને ગમે છે."

જોકે, ચૅરિટી માટે આ એક વિષય નથી. રોજિંદા જીવનમાં તેમને આ જ કામ કરવું પડે છે. તેનું કારણ છે તેમનો દીકરો પારિસ.

તેઓ કહે છે, "મારો દીકરો સોશિયોપેથ છે, તેમાં મને કોઈ શંકા નથી."

ચૅરિટીનો પુત્ર 13 વર્ષનો હતો ત્યારે તેણે તેની ચાર વર્ષની બહેન ઍલાની છરી મારીને હત્યા કરી નાખી હતી. તે છેલ્લાં 11 વર્ષથી જેલમાં છે.

તે કદાચ 50 વર્ષનો ના થાય ત્યાં સુધી જેલમાંથી છોડાશે નહીં.

આવી કરુણ ઘટના બને પછી માતાપિતા કેવી રીતે આગળનું જીવન જીવી શકતાં હોય છે?

પોતાનું સંતાન સોશિયોપેથ (અસામાજિક વર્તન કરવા પ્રેરતી વિક્ષિપ્ત માનસિકતા) છે તે માતા કઈ રીતે સમજી શકે?

શું આવી કરુણ હાલતમાં પણ સંતાનને પ્રેમથી સંભાળવાથી સ્થિતિમાં સુધારો થાય ખરો?

ચૅરિટીની મુશ્કેલીની શરૂઆત

પારિસનો જન્મ 10 ઑકટોર 1993ના રોજ થયો હતો

કૉલેજના દિવસો સારા હતા, પણ લાગણીનો ઊભરો કાબૂમાં રાખવો મુશ્કેલ હતું, એવું ચૅરિટી જણાવે છે:

"મારી સ્થિતિ બહુ ખરાબ હતી. લોકો મને કહેતા કે થોડી સોબર થઈ જા, તો જિંદગી બહુ સારી થઈ જશે.”

“જિંદગી સારી નહોતી, જરાય સારી નહોતી! કેમ કે ડ્રગ્સને કારણે મેં જે પીડાઓ દબાવીને રાખી હતી તે ફરીથી સપાટી પર આવી રહી હતી."

ડ્રગ્સથી દૂર રહીને, એક વર્ષ બહુ ગમગીનીમાં કાઢ્યું પછી ચૅરિટીએ નક્કી કર્યું કે ત્રણ મહિનામાં તેમણે આખરી નિર્ણય કરી લેવો પડશે.

"મને ખબર હતી કે આ કિશોરાવસ્થાની માનસિકતા હતી.”

“પણ મેં નક્કી કર્યું હતું કે જો હું ત્રણ મહિનામાં જીવનમાં આનંદ નહીં શોધી લઉં તો પછી મારા માટે જીવન પૂરું થઈ ગયું."

તે વખતે ચૅરિટીને ખ્યાલ આવ્યો કે તે પ્રૅગ્નન્ટ થયાં છે. તે સાથે જ "બધું જ બદલાઈ ગયું."

“મને લાગે છે કે...